สวัสดีค่ะ ดิฉันอยากปรึกษาคุณเรื่องของปัญหาภายในของดิฉันมีตกขาวสีน้ำตาล มีกลิ่นเหม็นแต่ไม่มีอาการปวดท้องปัสสวะแสบขัดเลย เป็นมาสามวันแล้วค่ะก่อนหน้านี้มีแต่สีน้ำตาลแต่ไม่มีกลิ่น2วัน ดิฉันผ่าคลอดลูก5เดือนแล้ว แต่คิดว่าไม่น่าจะใช่น้ำคาวปลาเพราะผ่าคลอดลูกมาค่อนข้างนานแล้วค่ะ+กับทำหมันแล้ว อยากทราบว่าจากอาการข้างต้นของดิฉันน่าจะเป็นอะไร หรือเป็นโรคร้ายแรงไหม มีแนวทางการรักษาอย่างไรบ้างคะ
สวัสดีค่ะ จากที่เล่ามา ถือว่าเป็นการตกขาวที่ผิดปกตินะคะ แต่ยังไม่สามารถระบุสาเหตุได้ค่ะการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้นแนะนำ ให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะหากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะ